KOMISIJOS SPRENDIMAS
2007 m. birželio 1 d.
nustatantis orientacinius finansinius asignavimus, 2006-2007 prekybos metais skiriamus Rumunijai ir Bulgarijai tam tikro skaičiaus vynuogynų hektarų perplanavimui ir konversijai pagal Tarybos reglamentą (EB) Nr. 1493/1999
(pranešta dokumentu Nr. C(2007) 2272)
(Tik tekstai bulgarų ir rumunų kalbomis yra autentiški)
(2007/381/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo (1), ypač į jo 14 straipsnio 1 dalį,
kadangi:
(1)
Reglamentu (EB) Nr. 1493/1999 ir 2000 m. gegužės 31 d. Komisijos reglamentu (EB) Nr. 1227/2000, nustatančiu išsamias Tarybos reglamento (EB) Nr. 1493/1999 dėl bendro vyno rinkos organizavimo taikymo taisykles, taikomas gamybos potencialui (2), nustatomos vynuogynų perplanavimo ir konversijos taisyklės.
(2)
Reglamentu (EB) Nr. 1227/2000 nustatytose išsamiose taisyklėse, reglamentuojančiose finansinį planavimą ir dalyvavimą finansuojant perplanavimo ir konversijos sistemą, numatyta, kad nuorodomis į atitinkamus finansinius metus nustatomi mokėjimai, kuriuos valstybės narės faktiškai atliko nuo spalio 16 d. iki kitų metų spalio 15 d.
(3)
Bulgarija ir Rumunija 2007 m. sausio 1 d. įstojo į Europos Sąjungą ir nuo tos datos gali naudotis perplanavimo ir konversijos schema, jei jos sudaro gamybos potencialo inventorinį sąrašą, kaip patvirtinta Komisijos sprendimais 2007/223/EB (3) ir 2007/234/EB (4).
(4)
Reglamento (EB) Nr. 1493/1999 14 straipsnio 3 dalyje numatyta, kad skiriant finansinius asignavimus valstybėms narėms atsižvelgiama į tai, kokią viso Bendrijos vynuogynų ploto dalį sudaro vynuogynai atitinkamoje valstybėje narėje.
(5)
Įgyvendinant Reglamento (EB) Nr. 1493/1999 14 straipsnio 4 dalies nuostatas, finansiniai asignavimai turėtų būti skirti už tam tikrą hektarų skaičių.
(6)
Reikia atsižvelgti į kompensacijas vynuogių augintojams dėl pajamų praradimo laikotarpiu, kai vynuogynas dar neduoda derliaus.
(7)
Pagal Reglamento (EB) Nr. 1493/1999 14 straipsnio 2 dalį, pradiniai asignavimai pritaikomi atsižvelgiant į faktines išlaidas ir valstybių narių pateiktas patikslintas prognozuotas išlaidas, atsižvelgiant į schemos tikslą ir turimas lėšas,
PRIĖMĖ ŠĮ SPRENDIMĄ:
1 straipsnis
Orientaciniai finansiniai asignavimai, 2006-2007 prekybos metais skiriami Rumunijai ir Bulgarijai tam tikro skaičiaus vynuogynų hektarų perplanavimui ir konversijai pagal Reglamentą (EB) Nr. 1493/1999, nurodomi šio sprendimo priede.
2 straipsnis
Šis sprendimas skirtas Bulgarijos Respublikai ir Rumunijos Respublikai.
Priimta Briuselyje, 2007 m. birželio 1 d.